BAGIAN 8
Apa Manfaat Kamatian Isa Gasan Pian?
Isa maninggal, supaya kita kawa hidup salawasan. Yohanes 3:16
Imbah tiga hari Isa maninggal, ada buhan binian manjinguki kuburannya, sakalinya kadada isinya. Yehuwa sudah mahidupakan Isa.
Imbah itu Isa manampaiakan dirinya lawan murid-muridnya.
Yehuwa sudah mahidupakan Isa. Sidin kada mambari Isa tubuh nang kaya manusia, tapi tubuh nang kaya malaikat. Murid-murid Isa malihat inya naik ka surga.
Allah mahidupakan Isa, wan manunjuk inya jadi Raja Pamarintahan Allah. Daniel 7:13, 14
Isa maninggal, mambari kahidupannya gasan mambebasakan manusia dari dosa wan kamatian. (Matius 20:28) Amun mandangarakan Allah, Sidin kena mambari kita hidup salawasan.
Yehuwa manunjuk Isa manjadi Raja gasan mamarintah bumi. Kena, Isa mamarintah dari surga lawan 144.000 urang satia nang dihidupakan lagi dari bumi gasan hidup di surga. Pamarintahan buhannya disambat Pamarintahan Allah.
Pamarintahan Allah kena maulah bumi ngini jadi firdaus. Perang, kajahatan, kamiskinan, wan kalaparan kena kadada lagi. Kena sabarataan urang bujur-bujur bahagia.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn